Avstriya poytaxti Vena shahrida turklar va chechenlar guruhlari o‘rtasida ommaviy mushtlashuv ro‘y berdi. Bu haqda The Local xabar tarqatgan. Internet-kafe oldida ro‘y bergan mushtlashuvda kamida 20 kishi ishtirok etgan. Qayd etilishicha, chechenlardan birida tig‘li qurol bo‘lgan. Janjal vaqtida Serbiya fuqarosi bo‘lgan shaxs tramvay ostida qolib ketgan. Hozirda politsiya u tramvay yo‘liga qay tarzda tushib qolganini tekshirmoqda. Shuningdek, uning mushtlashuv ishtirokchilaridan biri bo‘lgani yoki oddiy o‘tkinchi bo‘lgani aniqlashtirilmoqda. Uni zudlik bilan shifoxonaga yotqizishgan.